**Utah' maakond** (Utah County) on maakond USA-s Utah' osariigis.

Maakonna halduskeskus ja suurim linn on Provo.

Maakonna pindala on 5545 km². Veepindala on 369 km².

Elanike arv oli 2010. aasta rahvaloenduse järgi 516 564. 2000. aastal oli elanikke 368 540.

Geograafia
----------

Provo mäed
Ameerika Ühendriikide Rahvaloenduse Büroo andmetel on maakonna pindala 5550 km², millest 5170 km² on maa ja 370 km² vesi. Maakonna keskosas asub Utah' org, mis paikneb Wasatchi mäeahelikust idas. Orust võtab suurema osa enda alla Utah' järv. Mäeahelik asub 11 928 jala (3636 meetri) ja järv 4487 jala (1368 meetri) kõrgusel merepinnast.

### Naabermaakonnad

* Salt Lake'i maakond põhjas
* Tooele maakond kirdes
* Wasatchi maakond idas
* Juabi maakond kagus
* Sanpete'i maakond lõunas
* Carboni maakond edelas
* Duchesne'i maakond loodes

### Kaitsealad

* Ashley metsakaitseala (osa)
* Manti-La Sali metsakaitseala (osa)
* Timpanogos Cave National Monument
* Uinta-Wasatch-Cache'i metsakaitsela (osa)

Ajalugu
-------

Utah' maakonna moodustasid 1852. aastal mormooni asunikud. Maakond on nime saanud indiaanlaste hispaaniakeelse nime Yuta järgi.

88,1% rahvastikust kuulub viimsepäevapühakute kirikusse.

Poliitika
---------

Utah' maakonda on nimetatud riigi kõige vabariiklikumaks maakonnaks. See on suuresti tingitud mormoonluse tugevast mõjust, mis on seal palju suurem kui näiteks naabruses Salt Lake'i maakonnas, kus enamik rahvastikust on küll mormooniusku, kuid väiksemal määral – 56,04%. Osariigi pealinnas Salt Lake Citys on selle kiriku liikmeid alla 50% elanikest.

1992. aasta presidendivalimistel sai George Herbert Walker Bush rohkem hääli kui presidendivalimised võitnud demokraatlikust parteist Bill Clinton. 2004. aasta presidendivalimistel sai enim (85,99%) hääli George Walker Bush. 2008. aasta presidendivalimistel sai John McCain 58,9% ja Barack Obama 28,1% koguhäältest. Kaheksas Utah' maakonnas teenis John McCain rohkem hääli. 2012. aasta presidendivalimistel sai 88,32% hääli Mitt Romney. Romney tulemus oli ilmselt suuresti tingitud tema religioonist – nagu enamik maakonna elanikest, on ka Romney mormoon.

2016. aasta presidendivalimistel võitis maakonnas Donald Trump aga napi 50,7% absoluutenamusega, sest ta oli pidevalt survestanud Romneyt tema mormooniusu pärast. Lisaks kandideeris parteitu konservatiivse kandidaadina Evan McMullin, kes võitis maakonnas 30,03% häältest.

Rahvastik
---------

Wasatchi mäeahelikus asuv Mount Timpanogos on nähtav peaaegu kõikjal Utah' maakonnas.
### Linnad

* Alpine, asutatud 1855
* American Fork, asutatud 1853
* Cedar Fort, asutatud 1965
* Cedar Hills, asutatud 1976
* Draper, asutatud 1978 ja annekteeritud Utah' maakonnale 2004
* Eagle Mountain, asutatud 1996
* Elk Ridge, asutatud 1976
* Fairfield, asutatud 2004
* Genola, asutatud 1935
* Goshen, asutatud 1910
* Highland, asutatud 1977
* Lehi, asutatud 1852
* Lindon, asutatud 1924
* Mapleton, asutatud 1948
* Orem, asutatud 1919
* Payson, asutatud 1853
* Pleasant Grove, asutatud 1855
* Provo, asutatud 1849
* Salem, asutatud 1920
* Santaquin, asutatud 1932
* Saratoga Springss, asutatud 1997
* Spanish Fork, asutatud 1855
* Springville, asutatud 1853
* Vineyard, asutatud 1989
* Woodland Hills

### 2000. aasta rahvaloenduse andmed

Utah' maakonna vanusepüramiid
Utah' maakonnas elas 2000. aastal 516 564 inimest, 140 602 leibkonda ja 114 350 perekonda.

Rahvastikutihedus oli 100 in/km².

Elamuühikuid (housing units) oli 148 350 (keskmine tihedus 29 km² kohta).

Rassiline koosseis oli järgmine:

* valgeid 89,4%;
* tumedanahalisi 0,5%;
* põlisameeriklasi 0,6%;
* aasialasi 1,4%;
* Vaikse ookeani saarte rassist 0,8%;
* teistest rassidest 4,6% ja
* kahest või enam rassist 2,7%.

Ladinaameeriklasi sõltumata rassist oli 10,8%.

140 602 leibkonna seas oli

* 47,70% neid, kus oli alla 18-aastasi lapsi;
* 69,90% koos elavaid abielupaare;
* 8,00% neid, kus oli ilma abikaasata naine;
* 18,70% neid, mis ei olnud perekonnad;
* 11,60% kõigist leibkondadest koosnes üksikutest ja
* 4,40% leibkondadest oli mõni üksi elav vähemalt 65-aastane inimene.

Leibkonnas oli keskmiselt 3,57 inimest ja perekonnas keskmiselt 3,88 inimest.

Elanikud jagunesid ea järgi järgmisel viisil:

* 35,20% alla 18-aastasi;
* 15,80% 18–24-aastasi;
* 28,00% 25–44-aastasi;
* 14,50% 45–64-aastasi ja
* 6,50% üle 65-aastasi.

Ea mediaan oli 24,6 aastat.

Iga 100 naissoost inimese kohta tuli 100,30 meessoost inimest. Iga 100 vähemalt 18-aastase naise kohta tuli 97,70 meest.

2000. aasta andmetel oli leibkonna aastasissetuleku mediaan 45 833 dollarit ja perekonna sissetuleku mediaan 50 196 dollarit. Meeste sissetuleku mediaan oli 37 878 dollarit ja naistel 22 656 dollarit. Sissetulek elaniku kohta oli 15 557 dollarit.

12,00% elanikkonnast ja 6,80% perekondadest elas allpool vaesuspiiri. Kogu elanikkonnast elas allpool vaesuspiiri 8,40% alla 18-aastasi ja 4,80% üle 65-aastasi.

Viited
------

1. ↑  2020 United States Census, vaadatud 1.01.2022.
2. ↑  2010. aasta rahvaloenduse andmed
3. ↑  2004. aasta presidendi valimiste tulemused, UtahCounty.Gov, Utah' maakonna valitsuse veebilehel ()
4. ↑  , 2008. aasta presidendi valimiste tulemused

Välislingid
-----------

* Utah' maakonna koduleht (inglise keeles)

| * v
* r
Utah' maakonnad |
| --- |
| 
Beaver **·** Box Elder **·** Cache **·** Carbon **·** Daggett **·** Davis **·** Duchesne **·** Emery **·** Garfield **·** Grand **·** Iron **·** Juab **·** Kane **·** Millard **·** Morgan **·** Piute **·** Rich **·** Salt Lake **·** San Juan **·** Sanpete **·** Sevier **·** Summit **·** Tooele **·** Uintah **·** Utah **·** Wasatch **·** Washington **·** Wayne **·** Weber |  |